CELEX: 32005R2155
Language: et
Date: 2005-12-23 00:00:00
Title: Komisjoni määrus (EÜ) nr 2155/2005,  23. detsember 2005 , millega muudetakse määruse (EÜ) nr 1107/96 lisas sisalduva päritolunimetuse tehnospetsifikaadi üksikasju (Miel de sapin des Vosges) (KPN)

24.12.2005   
               
               
                  ET
               
               
                  Euroopa Liidu Teataja
               
               
                  L 342/49
               
            KOMISJONI MÄÄRUS (EÜ) nr 2155/2005,
      23. detsember 2005,
      millega muudetakse määruse (EÜ) nr 1107/96 lisas sisalduva päritolunimetuse tehnospetsifikaadi üksikasju (Miel de sapin des Vosges) (KPN)
      EUROOPA ÜHENDUSTE KOMISJON,
      võttes arvesse Euroopa Ühenduse asutamislepingut,
      võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artikli 9 kolmandat lõiku ning artikli 6 lõiget 3 ja lõike 4 teist taanet,
      ning arvestades järgmist:
      
                  (1)
               
               
                  Määruse (EMÜ) nr 2081/92 artikli 9 esimese lõigu kohaselt taotles Prantsusmaa komisjoni määrusega (EÜ) nr 1107/96 (2) registreeritud kaitstud päritolunimetuse “Miel de sapin des Vosges” tehnospetsifikaadi üksikasjade muutmist.
               
            
                  (2)
               
               
                  Taotletud muudatuse eesmärk on muuta praegu kasutusolevat Pfundi indeksi alusel teostatavat intensiivsusel põhinevat mee värvuse hindamise meetodit.
               
            
                  (3)
               
               
                  Muudatuse kohaselt tuleb mee värvust kontrollida organoleptilise uuringu teel meele iseloomuliku värviga tüüpnäidise alusel. Nimetatud meetodit peetakse varasemast usaldusväärsemaks.
               
            
                  (4)
               
               
                  Taotlust on arutatud ja muudatust loetakse väikeseks. Selline hinnang põhineb asjaolul, et kaitstud päritolunimetuse isaloomulikke näitajaid ei muudeta, kuna mee värvuse omadused jäävad muutumatuks. Tegemist on üksnes värvuse varasemast erineva hindamismeetodiga.
               
            
                  (5)
               
               
                  Seega tuleks kaitstud päritolunimetuses “Miel de sapin des Vosges” muuta punkti “kirjeldus” määruse (EMÜ) nr 2081/92 tehnospetsifikaadi artikli 4 lõike 2 punktis b, jättes sellest välja viite intensiivsusele Pfundi skaala järgi.
               
            
                  (6)
               
               
                  Vastavalt komisjoni määruse (EÜ) nr 383/2004 (3) artiklile 4 avaldab komisjon kokkuvõtte Euroopa Liidu Teatajas.
               
            
                  (7)
               
               
                  Samuti võttis komisjon arvesse, et muudatus on kooskõlas määrusega (EMÜ) nr 2081/92. Järelikult peab nimetuse “Miel de sapin des Vosges” tootekirjelduse muudatus olema samuti registreeritud ja avaldatud. Seega tuleks kokkuvõttele lisada tehnospetsifikaadis sisalduvad täpsustused päritolunimetusega mee värvi kohta.
               
            
                  (8)
               
               
                  Käesoleva määrusega ettenähtud meetmed on vastavuses kaitstud geograafilise tähise ja kaitstud päritolunimetuse korraldava komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EMÜ) nr 2081/92 artikli 6 lõigetega 1 ja 2 ettenähtud uurimismenetlust ei kohaldata artiklis 2 osutatud muudatuste puhul.
      Artikkel 2
      Päritolunimetuse “Miel de sapin des Vosges” tehnospetsifikaati muudetakse vastavalt käesoleva määruse I lisale.
      Artikkel 3
      Kokkuvõtlik ülevaade spetsifikaadi üksikasjadest on esitatud käesoleva määruse II lisas.
      Artikkel 4
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 23. detsember 2005
         
            
               Komisjoni nimel
            
            
               komisjoni liige
            
            Mariann FISCHER BOEL
         
      
      
         (1)  EÜT L 208, 24.7.1992, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).
      
         (2)  EÜT L 148, 21.6.1996, lk 1. Määrust on viimati muudetud määrusega (EÜ) nr 704/2005 (ELT L 118, 5.5.2005, lk 14).
      
         (3)  ELT L 64, 2.3.2004, lk 16.
      
         I LISA
         Päritolunimetuse “Miel de sapin des Vosges” tehnospetsifikaadi punkt “4.2. Kirjeldus” asendatakse järgmise tekstiga:
         
            “4.2.   Kirjeldus: Vogeesides kasvavatelt Euroopa nulgudelt korjatud vedel, palsamiaroomiga ja linnasemaitseline lehemesi ei ole mõrkja ega kõrvalise maitsega. See on tumepruuni rohekalt helkleva värvusega.”
         
      
      
         II LISA
         KOKKUVÕTLIK ÜLEVAADE
         Nõukogu määrus (EMÜ) nr 2081/92
         
            
               “MIEL DE SAPIN DES VOSGES”
            
         
         
            EÜ nr: FR/00204/11.7.2004
         
         KPN (X)  KGT ( )
         Käesolev kokkuvõte on koostatud üksnes teavitamise eesmärgil. Kõikide üksikasjade suhtes palutakse eelkõige asjaomaste kaitstud päritolunimetuste või kaitstud geograafilise tähisega hõlmatud toodete tootjatel tutvuda kas siseriiklikul tasandil või Euroopa Komisjonist (1) kättesaadava tehnospetsifikaadi täieliku variandiga.
         
            
               1.
               
               Liikmesriigi pädev asutus:
            
         
         
                     
                        Nimi
                     
                  
                  
                     :
                  
                  
                     Institut National des Appellations d'Origine
                  
               
                     
                        Aadress
                     
                  
                  
                     :
                  
                  
                     51, rue d'Anjou – 75008 Paris
                  
               
                     
                        Telefon
                     
                  
                  
                     :
                  
                  
                     01 53 89 80 00
                  
               
                     
                        Faks
                     
                  
                  
                     :
                  
                  
                     01 42 25 57 97
                  
               
            
               2.
               
               Rühm:
            
         
         
                     2.1.
                  
                  
                     :
                  
                  
                     
                        Nimi
                     
                  
                  
                     :
                  
                  
                     Syndicat de défense du Miel de Sapin des Vosges
                  
               
                     2.2.
                  
                  
                     :
                  
                  
                     
                        Aadress
                     
                  
                  
                     :
                  
                  
                     2, chemin du Cant – 88700 Roville-aux-Chênes
                  
               
                     2.3.
                  
                  
                     :
                  
                  
                     
                        Liikmed
                     
                  
                  
                     :
                  
                  
                     tootjad/töötlejad (X) muu ( )
                  
               
            
               3.
               
               
                  Toote liik:
               
             Rühm 1.4 – Mesi
         
            
               4.
               
               Tehnospetsifikaat
             (artikli 4 lõikes 2 sätestatud nõuete kokkuvõte):
         4.1.   
               Nimi
             “Miel de sapin des Vosges”
         4.2.   
               Kirjeldus
             Vogeesides kasvavatelt Euroopa nulgudelt korjatud vedel, palsamiaroomiga ja linnasemaitseline lehemesi ei ole mõrkja ega kõrvalise maitsega. See on tumepruuni rohekalt helkleva värvusega.
         4.3.   
               Geograafiline piirkond
             Mesi “Miel de sapin des Vosges” on korjatud Vogeeside Lorraine’i-poolsetelt nõlvadelt, mis hõlmavad lisaks Vogesi departemangule ka Meurthe-et-Moselle’i, Moselle’i, Haute-Saône’i teatavaid kommuune ja Belforti territooriumi.
         4.4.   
               Päritolutõend
             Mesi peab olema korjatud (“korje” all peetakse silmas mesilaste tegevust, kärjeraamide väljavõtmist ja tühjendamist), settinud ja heakskiidetud päritolunimetuse jaoks kindlaks määratud geograafilises piirkonnas.
         Heakskiitmisprotseduuri puhul nähakse ette:
         
                     —
                  
                  
                     teatis tarude paigutamise kohta, milles on märgitud iga põllumajandusettevõtte puhul taru paigaldamise kuupäev, tarude hulk ja nende asetuse täpne asukoht,
                  
               
                     —
                  
                  
                     teatis korje kohta, mille tootja koostab korra aastas ja milles on esitatud tarude hulk, mee kogutoodang põllumajandusettevõtte kohta ja sellise mee kogutoodang, mis võib kuuluda kaitstud päritolunimetuse alla.
                  
               Lisaks peab iga ettevõtja koostama igal aastal varude teatise.
         Registripidamine võimaldab kindlaks teha mee päritolu ja sihtkoha ning saadud ja ringlusse lastud mee hulga.
         Kogu seda korda täiendab analüütiline ja organoleptiline uuring, mis võimaldab tagada toote kvaliteedi ja tüübikohasuse.
         Mett ei või turustada “Miel de sapin des Vosges” kontrollitud päritolunimetuse all, kui siseriiklik päritolunimetustega tegelev asutus ei ole väljastanud sellele heakskiidutunnistust vastavalt kontrollitud päritolunimetuse heakskiitmist käsitlevate riiklike õigusaktidega sätestatud tingimustele.
         Lisaks toote päritolutagatisele kinnitatakse igale mahutile avamisel purunev identifitseerimissüsteem. Nimetatud identifitseerimissüsteeme väljastatakse heakskiitmistunnistuse alusel.
         4.5.   
               Tootmismeetod
             Mesi on Vogeesides kasvavatelt Euroopa nulgudelt (Abies Pectinata) korjatud lehemesi. Lehemee saamiseks töötlevad taimemahlu esmalt lehetäid ning nende saaduse koguvad omakorda kokku mesilased. Eraldamisprotsess toimub külmal tsentrifuugimisel ning seejärel tuleb mett kindlasti filtreerida ning lasta vähemalt kaks nädalat settida. Mee pastöriseerimine on keelatud. Mesi esineb vedelal kujul. Mee “Miel de sapin des Vosges” tootmine erineb oluliselt aastate lõikes, sõltudes lehemeeks vajaliku taimemahla kogusest.
         4.6.   
               Seos piirkonnaga
             “Miel de sapin des Vosges” on oma tootmispiirkonnaga väga tihedalt seotud toode, kuna selle katkematu tootmisahel sõltub otseselt Vogeeside massiivis kõige levinumast liigist – Euroopa nulust –, mis areneb sümbioosis happelise aluspinna, graniidi- ja liivakivipinnasega. Selles keskkonnas kogub lehetäi taimemahla, muutes selle eritiseks, mida korjavad omakorda mesilased väga iseloomuliku lehemee tootmiseks.
         Nimetatud toodang on seega tihedalt seotud Vogeeside piirkonnale omapärase Euroopa nulu kasvatusega, mille suure eripära on mesinikud osanud välja tuua ja ka säilitada.
         4.7.   
               Kontrolliasutus
            
         
         
                     
                        Nimi
                     
                  
                  
                     :
                  
                  
                     I.N.A.O.
                  
               
                     
                        Aadress
                     
                  
                  
                     :
                  
                  
                     51, rue d'Anjou 75008 Paris
                  
               
                     
                        Nimi
                     
                  
                  
                     :
                  
                  
                     D.G.C.C.R.F.
                  
               
                     
                        Aadress
                     
                  
                  
                     :
                  
                  
                     59, Bd V. Auriol 75703 Paris Cedex 13
                  
               4.8.   
               Märgistus
             Kaitstud päritolunimetust “Miel de sapin des Vosges” kandva mee märgistus sisaldab märget “Miel de sapin des Vosges” ja märget “Appellation d’origine contrôlée” või “AOC”. Märge “appellation d’origine contrôlée” peab olema kohe päritolunimetuse all vähemalt poole väiksemate tähtedega. Need märked on rühmitatud samasse vaatevälja.
         4.9.   
               Siseriiklikud nõuded
             Dekreet päritolunimetuse “Miel de sapin des Vosges” kohta.
         
            (1)  Euroopa Komisjon, põllumajanduse peadirektoraat, põllumajandustoodete kvaliteedipoliitika osakond, B-1049, Brüssel.